open-index/open-wikipedia-markdown huggingface dataset:
Jason Collins

**Jason Paul Collins** (, 2. prosinca 1978.) američki je profesionalni košarkaš. Igra na poziciji centra, a trenutačno je član NBA momčadi Washington Wizardsa. Izabran je u 1. krugu (18. ukupno) NBA drafta 2001. od strane Houston Rocketsa.

Dana 29. aprila 2013. postao je prvi aktivni profesionalni sportista u nekoj velikoj ligi u SAD koji je javno objavio da je gej.

## NBA karijera
Izabran je kao 18. izbor NBA drafta 2001. od strane Houston Rocketsa. Međutim, na sam dan drafta, Collins je mijenjan u New Jersey Netse. Kao novak, u sezoni 2001./02., zajedno s Richardom Jeffersonom i Jasonom Kiddom, odigrao je značajnu ulogu u ostvarivanju prvog NBA finala u povijesti franšize Netsa. Ipak pobijedu u NBA finalu odnijeli su, uvjerljivi, Los Angeles Lakersi koji su Netse svaladali rezultatom serije 4-0. U sezoni 2002./03. Collins je preuzeo mjesto startnog centra momčadi, te je ponovno pomogao momčadi ostvariti NBA finale. U NBA finalu su se susreli sa San Antonio Spursima koji su ih pobijedili rezultatom 4-2. Prije sezone 2004./05., Collins je potpisao petogodišnje produženje ugovora vrijedno 25 milijuna dolara. 4. veljače 2008. Collins je mijenjan u Memphis Grizzliese zajedno s novcem u zamjenu za Stromilea Swifta. Kasnije te godine, 26. lipnja, Collins je u velikoj zamjeni igrača mijenjan u Minnesota Timberwolvese. Nakon završetka sezone 2008./09. Collins je postao slobodan igrač te je 2. rujna 2009. potpisao za Atlanta Hawkse.

## NBA statistika
### Regularni dio

### Doigravanje

## Reference

## Vanjske veze
* Profil na NBA.com
* Profil na Basketball-Reference.com
Zaza (film, 1915)

***Zaza*** je američki nijemi film snimljen 1915. u režiji Edwina S. Portera i Hugha Forda. Temelji se na istoimenom kazališnom komadu francuskih pisaca Pierrea Burtona i Charlesa Simona, koji je na Broadwayu s velikim uspjehom postavio David Belasco. Naslovna protagonistica, čiji lik tumači Pauline Frederick, je pariška zabavljačica u noćnom klubu koja se upušta u ljubavnu vezu sa bogatim oženjenim muškarcem. Film se danas smatra izgubljenim. Godine 1923. je snimljen istoimeni remake sa Glorijom Swanson te *[[Zaza (film)|1939.]]* sa Claudette Colbert u naslovnoj ulozi.

## Reference

## Vanjske veze
*
The Water Nymph

***The Water Nymph*** (; također poznata i pod naslovom ***The Beach Flirt***) je američka kratka crno-bijela nijema filmska komedija snimljena 1912. u režiji Macka Sennetta. Sam Sennett se pojavljuje u filmu u ulozi mladića koji oduševljeno promatra kako njegova djevojka (čiji lik tumači Mabel Normand), a koju još nije predstavio roditeljima, uspješno očijuka s njegovim ocem na plaži. *The Water Nymph* je poznat kao jedan od prvih filmova Sennettove kompanije Keystone Studios, odnosno svojevrsna preteča filmova koji su kao motiv koristili komične događaje na plažama, odnosno priliku da mlade i privlačne glumice nastupaju u kupaćim kostimima.

## Reference

## Vanjske veze
*
Mabel's New Hero

***Mabel's New Hero*** () je američka kratka crno-bijela nijema filmska komedija snimljena 1913. u režiji Macka Sennetta. Naslovna protagonistica, čiji lik tumači Mabel Normand, je djevojka koja odlazi na plažu zajedno sa svojim momkom (čiji lik tumači Fatty Arbuckle) te upada u nevolje iz kojih će ih, između ostalih, pokušati izvući keystonski policajci.

## Vanjske veze
*
Anastasija Verbickaja

**Anastasija Aleksejevna Verbickaja** (; Voronjež, 22. februar 1861 - Moskva, 16. januar 1928) bila je ruska spisateljica, čija su se djela uglavnom bavila položajem žena u ruskom društvu na prijelazu iz 19. u 20. vijek. Njeno najpoznatije je djelo je bio roman *Ključevi sreće* (Ключи счастья), koje je u tri nastavka objavila od 1909. do 1913. godine, te koje je doživjelo veliki uspjeh i bilo brzo ekranizirano kao jedan od najspektakularnijih i najambicioznijih projekata mlade ruske kinemtaografije. Verbickaja je sredinom 1910-ih postala najpopularniji i komercijalno najuspješniji ruski književnik. Nakon oktobarske revolucije je, međutim, pala u nemilost komunističkih vlasti koji su joj djela proglasili "pornografskim", "antisemitskim" i "crnostotinaškim", te ih u nekoliko navrata zabranjivali. Zabrana je skinuta tek na intervenciju Anatolija Lunačarskog.

## Vanjske veze
* Ключи счастья 
* Вербицкая Анастасия история, биографии 
* Вербицкая в библиотеке Мошкова
* Статья в "Энциклопедии Кругосвет" 
* Д. Быков. Дамское зеркало русской революции
Ključevi sreće (film)

***Ključevi sreće*** () je ruski crno-bijeli nijemi film snimljen 1913. u režiji Jakova Protazanova i Vladimira Gardina. Radnja se temelji na istoimenom romanu Anastasije Verbickaje i prati sudbinu mlade žene koja se suprostavlja društvenim normama. Sastojao se od dva dijela i predstavljao je jedan od najambicioznijih projekata ruske kinematografije; dio filma je snimana na lokacijama u Veneciji uz pomoć italijanskih filmaša. Iako je film izazvao velike kontroverze, dijelom zbog optužbi da potiče nemoral i antisemitizam, imao je izvrsnu gledanost i smatra se komercijalno najuspješnijim filmskim ostvarenjem u carskoj Rusiji.

## Vanjske veze
*
Sweet Memories

***Sweet Memories*** (također poznat pod naslovima ***Sweet Memories of Yesterday*** i ***Sweetheart Days***) je američki kratki crno-bijeli nijemi film snimljen 1911. u režiji Thomasa H. Incea. Po žanru je romantična drama, a radnja prikazuje kako mlada djevojka Polly Biblett (čiji lik tumači Mary Pickford), govori svojoj baki Lettie o svom novom momku, a što staricu potakne da se sjeti svog dragog u mladosti.

## Reference

## Vanjske veze
*
His New Job

***His New Job*** () je američka crno-bijela nijema filmska komedija snimljena 1915. u režiji Charlesa Chaplina, koji se također pojavljuje u naslovnoj ulozi. U filmu glumi skitnicu koja sticajem okolnosti dođe na snimanje filma i dobije ulogu, ali svojom nespretnošću izaziva kaos ispred i iza kamera. Predstavljao je prvi film koji je Chaplin, nakon angažmana u Keystone Studios, snimio za Essanay Pictures, a što referencira i sam naslov. Radi filma se Chaplin iz Los Angelesa preselio u Chicago, ali je brzo otkrio kako mu tamošnja klima nije po volji te je ishodio da ostale filmove snima u Kaliforniji. Kao jedan od statistica (nenavedena na špici) se pojavljuje buduća hollywoodska zvijezda Gloria Swanson.

## Reference

## Vanjske veze
* 
*
The Tramp (film)

***The Tramp*** () je američka crno-bijela nijema filmska komedija snimljena 1915. u režiji Charlesa Chaplina koji u njoj tumači naslovnu ulogu. Radnja prati glavnog junaka koji, dijelom zato što je zaljubljen u lijepu farmerovu kćer (koju tumači Edna Purviance), počne raditi na farmi i na kraju je uspješno brani od kriminalaca. *The Tramp* se smatra značajnim u Chaplinovoj filmografiji, jer je predstavljao evoluciju, odnosno konačno uobličavanje lika Charlota (skitnice) kao ličnosti spremne pomagati drugima, a ne samo sebi, kao i zbog sjetnog završetka.

## Reference

## Vanjske veze
* 
*
1561.

Godina **1561** (**[[rimski brojevi|MDLXI]]**) bila je redovna godina koja počinje u srijedu (1. jan./sij. po julijanskom kalendaru).

## Događaji
* 31. 1. - Orleanski edikt suspenduje progon hugenota u Francuskoj.
* 4. 4. - Iznad Nirnberga primećena navodna bitka NLO-a (možda parhelion).
* 6. 6. - Šveđani pripojili Livoniju.
* lipanj - Nastavljaju se turska četovanja u Hrvatskoj.
* jun - Filip II. preneo španski dvor u Madrid.
* 29. 6. - Posvećen Hram Vasilija Blaženog u Moskvi.
* 10. 7. - Umro veliki vezir Rustem-paša Opuković, nasleđuje ga Semiz Ali-paša, takođe iz sh. krajeva (do 1565).
* jul - Ubistvom Pedra de Avendaña i još dvojice Španaca počinje druga velika pobuna Araukanaca.
* 19. 8. - Mary, kraljica Škota se vraća u Škotsku iz Francuske.
* rujan - Nikola Šubić Zrinski je novi kapetan Sigeta, nakon smrti Marka Stančića; zbog ovoga se moraju porušiti neki njegovi gradovi u Hrvatskoj, da ne bi pali Turcima u ruke.
* 8. 10. - Malkoč-beg poražen kod Hrastovice na Kupi.
* 18. 10. - Četvra bitka kod Kawanakajime, vrhunac sukoba Takeda Shingena i Uesugi Kenshina.
* 27. 10. - U Venecueli pogubljen pobunjeni konkistador Lope de Aguirre "Ludi".
* 28. 11. - Livonski rat: ugovorom iz Vilne deo Livonije se stavio pod zaštitu poljsko-litvanskog vladara.

### Tokom/tijekom godine

* U Sarajevu izgrađene Alipašina džamija i Hadžijska džamija.
* Monasi iz manastira Papraća sakupljaju milostinju u pravoslavnim delovima Poljske; pominje se manastir Petkovica na Fruškoj Gori.
* *[[Libro de la invencion liberal y arte del juego del axedrez]]* španskog biskupa Ruy López de Segura-e o šahu.

## Rođenja

* 22. 1. - Francis Bacon, filozof († 1626)
* februar - Henry Briggs, matematičar († 1630)
* Ivan Kostajnički Kitonić, pravnik († 1619)

## Smrti

* 10. 7. - Rustem-paša Opuković, veliki vezir (* ca. 1500)
* kolovoz - Marko Stančić Horvat, kapetan Sigeta
* Aleksej Adašev, savetnik cara Ivana
* Claude Garamond, graver i slovolivac (* ca. 1490)

## Reference

* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)
The Battle of Gettysburg (film, 1913)

***The Battle of Gettysburg*** () je američki crno-bijeli nijemi film snimljen 1913. u režiji Charlesa Giblyna i Thomasa H. Incea. Radnja je smještena u doba američkog građanskog rata, a protagonisti su djevojka čiji se dragi bori za Sjever a brat za Jug, te prikazuje kako će njihovi životi biti izmijenjeni znamenitom bitkom 1863. godine. Film se snimao u Malibuu. Danas se smatra izgubljenim, iako je nekoliko scena iste godine "reciklirano" za potrebe Sennettove komedije *[[Cohen Saves the Flag]]*.

## Vanjske veze
* 
*
Crna magija

**Crna magija** (lat. *magia malefica*) je oblik magije kojoj je cilj ubiti, ozlijediti nekoga, unesrećiti ili na natprirodan način postići nekakvu korist. Crnu magiju povezujemo sa sotonizmom, demonopoklonstvom, vješticama i čarobnjacima.

Podjela na **[[bijela magija|bijelu]]** i **crnu magiju** je prilično diskutabilna i podložna interpretaciji budući da neki, poput Katoličke Crkve, svaki oblik magije smatraju protuprirodnim uplitanjem u prirodne tokove i pokušajem stjecanja spoznaja na način koji se smatra neprimjerenim.

Drugi prave razliku između *bijelih* i *crnih magova*, odnosno ukazuju na činjenicu da sam karakter magije ne leži u njenoj osnovi već u načinu na koji se praktikant njome koristi.

## Prakse crne magije

Praktičari crne magije često su koristili otrove spravljene od biljaka ili otrovnih tvari za nanošenje zla ljudima ili životinjama. Svoje rituale obavljali su noću na grobljima, ostacima napuštenih samostana ili na drugim osamljenim mjestima. U tim obredima izvođeno je žrtveno ubijanje životinja, a katkad i ljudi (osobito djece). Krv i prinos žrtve bio je važan dio obredne prakse, a korištena su pomagala koja asociraju na zlo i negativne utjecaje, poput crnih svijeća, lubanje oceubojice, krila šišmiša, noktiju pogubljenog zločinca i sličnih predmeta.

Vjerovalo se da se poklonici crne magije okupljaju na crnim sabatima, gdje se odaju orgijama, uživanju u narkoticima koji izazivaju halucinacije i tajnim obredima u slavu Sotone. Također, bavili su se i nekromancijom, odnosno prizivanjem duša umrlih osoba kako bi od njih dobili odgovore na željena pitanja.

## Historija

Svjedočanstva o prakticiranju crne magije javljaju se još u starom vijeku kod drevnih Egipćana i Perzijanaca, ali i kod antičkih Grka i Židova preko kojih su se u periodu Rimskog Carstva proširila po Europi. Tijekom srednjeg vijeka zabilježene su informacije o praktičarima crne magije u Španjolskoj, južnoj Francuskoj, Italiji te u Tirolu i Njemačkoj.

## Povezano

* Magija
* Okultizam
* Sotonizam

## Napomene

## Literatura

* *[[Eliphas Levi|Lévi, Eliphas]], [[Transcendentalna magija]], Esotheria, Beograd, 2004.*
Dogme et Rituel de la Haute Magie

**Transcendentalna magija** (fr. *Dogme et Rituel de la Haute Magie*) je knjiga francuskog okultista Eliphasa Levija izdana 1855. godine. Knjiga predstavlja Levijevo kapitalno djelo, koje je uz *Magus* Francisa Barretta s početka 19. stoljeća, postavilo temelj suvremenom ezoteričnom preporodu.

Knjigu je američki okultist Arthur E. Waite reizdao na engleskom jeziku 1910. godine pod naslovom *Transcendental Magic, its Doctrine and Ritual*, uz komentare i dodatak Lévijeve biografije.

## Sadržaj

Knjiga se sastoji iz dva dijela; *Doktrine* i *Rituala*. Svaki dio sastoji se od dvadeset i dva poglavlja s tim da točno određeno poglavlje iz prve knjige odgovara istobrojnom poglavlju iz druge knjige.

Broj poglavlja oba dijela knjige (22) nije proizvoljan, već označava povezanost između tarot karata i kabale, što je bio Lévijev pokušaj stvaranja novog ezoteričnog sustava razmišljanja. Prvi je povezao dvadeset i dvije karte Velike Arkane sa dvadeset i dva slova hebrejskog alfabeta te na osnovu toga razdijelio Doktrinu i Ritual na po dvadeset i dva poglavlja.

Na kraju knjige pridodan je okultni tekst *Nuktemeron* čije je autorstvo pripisano Apoloniju iz Tijane.

## Napomene

## Literatura

* *Lévi, Eliphas, Transcendentalna magija, Esotheria, Beograd, 2004.* 

## Vanjske veze

* Transcendentalna magija I i II pdf na Magickal Athenaeum
Devanagari

**Devanagari** ( ) je abugida pismo koje se, zajedno sa drugim pismima, koristi za pisanje nekoliko indijskih jezika, između ostalog, sanskrita, hindija, maratija, sindija, biharija, bilija, marvarija, konkanija, bojpurija, ali i jezike koji se govore u Nepalu, kao što su nepalski, taru, basa, a ponekad i kašmirski i romski. Piše se sleva na desno.

Pismo je slogovnog tipa, sa odgovarajućim znacima za svaki slog. Koristi se od VIII veka p. n. e.
Barun razbojnik (industrijalac)

**Barun razbojnik ** je pogrdan izraz koji se odnosi na bogate i moćne američke gospodarstvenike 19. stoljeća. Do kasnih 1800-ih, pojam obično je primijenjivan na gospodarstvenike koji koriste ono što je smatrano eksploatacijskom praksom kako bi stekli svoje bogatstvo. Ove prakse su uključivale vršenje kontrole nad nacionalnim resursima, stvaranjem visoke razine utjecaja države, plaćajući izuzetno niske plaće, uništavajući konkurenciju u cilju stvaranja monopola i na kraju podizanje cijena i prodaju dionica po napuhanim cijenama bezazlenim ulagačima na način da bi na kraju uništili tvrtku za koju je izdana dionica i osiromašili ulagača. Pojam kombinira zločinca ("pljačkaša") i nelegitimnu aristokraciju (barun je nelegitimna uloga u republici).

Pojam potječe od srednjovjekovnih njemačkih velikaša koji su naplaćivali cestarine na brodovima koji putuju u Rajnu bez dodavanja vrijednosti. (Vidi barun razbojnik). Taj izraz je popularizirao američki politički i ekonomski komentator Matthew Josephson tijekom Velike depresije godine 1934. u knjizi istog naslova. On pripisuje tu titulu anti-monopolskom pamfletu iz 1880-tih o željezničkim magnatima.  Kao i njihovi njemački prethodnici, Josephson navodi da su američki veliki poduzetnici zaradili ogromna bogatstva nemoralno, neetički i nepravedno. Tema je bila popularna tijekom Velike depresije zbog javnog prezira prema velikim korporacijama.

Nakon krize, poslovni povjesničari, predvođeni Allanom Nevinsom, počeli su preispitivati ovo ovo stajalište o američkim velikim gospodarstvenicima, zalažući se za tezu "Industrijskog državnika" . Nevins, u svojoj knjizi John D. Rockefeller: Herojska doba američkog poduzetništva e (. 2 Vols, 1940), je napao Josephsonove tvrdnje. Tvrdio je da, dok je Rockefeller možda sudjelovao u nekim nemoralnim i nezakonitim poslovnim praksama, to ne bi trebalo zasjeniti njegov doprinos redu u doba industrijskog kaosa. Kapitalisti iz zlatnog doba, prema Nevinsu, nastojali su nametnuti red i stabilnost u tržišnom poslovanju, te da je njihov posao napravio od SAD-a najznačajnije gospodarstvo 20. stoljeća. 

Ova rasprava o moralnosti određenih poslovnih praksi se nastavila  s mnogim modernim industrijalcima i medijskim tajkunima poput Ruperta Murdocha, Donalda Trumpa  i moćnim bogatim pojedincima koji imaju političku dužnost i nadziru medije, kao što su Vladimir Putin u Rusiji i Silvio Berlusconi u Italiji koje njihovi kritičari nazivaju barunima razbojnicima.

## Izvori
Fatty's Tintype Tangle

***Fatty's Tintype Tangle*** je američka kratka crno-bijela nijema filmska komedija snimljena 1915. u režiji Roscoea "Fattyja" Arbucklea. U njemu Arbuckle tumači naslovnog protagonista, mladića koji razgnjevljen stalnim "kvocanjem" od strane majke odlazi u park, sjeda na klupu kraj mlade žene i slučajno izazove ljubomoru njenog muža.

## Vanjske veze
*
Samuel Liddell MacGregor Mathers

**Samuel Liddell MacGregor Mathers** (London, 8. siječnja 1854. - Pariz, 20. studenog 1918.), engleski okultist i jedan od osnivača Hermetičkog reda Zlatne Zore.

## Biografija
Poslije rane očeve smerti živio je s majkom u Bournmouthu. Još od djetinjstva zanimao se za simbolizam i misticizam.

Mathers je primljen u članstvo Slobodnih zidara 4. listopada 1877. godine, a 1882. učlanjen je u Rozenkrojzersko društvo u Engleskoj (*Societas Rosicruciana in Anglia*) gdje je upoznao dr. Williama R. Woodmana i dr. Williama W. Westcotta s kojima je 1888. godine osnovao **Hermetički red Zlatne zore**.

Nakon Woodmanove smrti 1891. godine, Mathers je preuzeo vodstvo nad Redom. U međuvremenu se 1890. oženio s Moinom Berguson, sestrom francuskog fiolozofa Henrija Bergusona, i preselio u Pariz.

Do 1900. godine došlo je do raskola u Zlatnoj Zori pa je Mathers 1901. godine osnovao magijsko društvo **Alfa i Omega**.

Mathersovo učenje uključivalo je ceremonijalnu magiju, kabalu, unutrašnju alkemiju, tarot, enokijansku magiju, astrologiju, divinijaciju i egipatsku magiju.

## Djela
* *Kabbalah Unveiled* (1887.)*
* *The Key of Solomon the King* (1888.)
* *The Sacred Magic of abramelin the Mage'' (1898.)
Enokijanska magija

**Enokijanska magija** je sustav ceremonijalne magije koji se zasniva na evokaciji različitih duhova i entiteta. Sustav je u 16. stoljeću osmislio dr. John Dee uz asistenciju Edwarda Kelleyja.

Koncept je zasnovan po uzoru na teurgiju, odnosno komunikaciju s anđelima, koji su Deeju i Kelleyju navodno predali enokijanski alfabet i ploču korespodencije. Enokijanski tekstovi imaju sličnosti s raznim grimorijima kao i sa *[[Knjiga proroka Henoka|Knjigom proroka Henoka]]*.

## Povijest enokijanskog magičnog sustava

Engleski okultist John Dee i medij Edward Kelley obavili su između 1582. i 1589. godine niz invokacija na temelju kojih su postavili osnove enokijanskog magijskog sustava. Taj sustav su na prijelazu iz 19. u 20. stoljeće preuzeli i razradili Samuel L. Mathers i Aleister Crowley, ustanovivši sustav ceremonijalne magije na razini *Adeptusa Minora* Zlatne zore.

## Enokijanski alfabet

Enokijanski alfabet, poznat i kao *anđeoski alfabet*, osmislili su dr. Dee i Kelley. Prema vjerovanju, Kelley je gledajući u kristalnu kuglu primio od anđela razne tekstove i tablice. Naziv je dobio prema biblijskom proroku Henoku. Enokijanski alfabet nije povezan ni s jednim prijašnjim i posjeduje vlastitu sintaksu i gramatiku te je s vremenom postao klasična magijska metoda.

Svako slovo enokijanskog alfabeta odgovara planetu, elementu i tarotu, te ima numeričku vrijednost. Njegovi su tvorci smatrali taj jezik toliko jakim da su imena izgovarali unatrag kako bi spriječili pojavu nekog nepoželjnog demona, jer su vjerovali da bi samo izgovaranje njegova imena moglo izazvati materijalizaciju.

## Napomene

## Literatura

* *Crowley, Aleister, Liber Chanokh, Ordo Templi Orientis, Beograd (internet izdanje)*
* *Faust, Viktoria i Knight, Thomas, Sotonizam, Distri-book, Zagreb, 2003.* 

## Vanjske veze

* Enochian.info
Eliphas Levi

**Eliphas Lévi**, pravim imenom **Alphonse Louis Constant** (Pariz, 8. veljače 1810. - Pariz, 31. svibnja 1875.), francuski okultist i okultni pisac. Pisao je ezoterična i okultistička djela, a popularizirao je i sam pojam okultizam. Njegov rad je utjecao na brojne okultiste 19. stoljeća.

## Biografija

Rodio se u Parizu u siromašnoj obitelji. Školovao se za svećenika u sjemeništu *sv. Nicholas du Chardonnet*, gdje je pod učenjem nadzornika sjemeništa otkriva drugu, mističniju stranu života.

Godine 1832. pohađa teološki koledž *sv. Sulpice*, da bi tri godine kasnije postao đakon. Međutim, već 1835. godine napustio je svećenički poziv i upustio se u ezoterična učenja. U to vrijeme zainteresirao se za revolucionarne i ljevičarske ideje zbog čega je tri puta bio u zatvoru.

U Parizu se upoznao s Eugeniom C., ravnateljicom djevojačke škole s kojom je započeo ljubavnu aferu. U međuvremenu upoznao je 17-godišnju **Noemie Cadot** s kojom se ženio 1846. godine, no brak nije dugo potrajao. Tri mjeseca nakon prekida s Eugeniom, iz te veze rodio mu se sin kojeg nikada nije upoznao.

Nakon upoznavanja s poljskim matematičarem **Jozefom Marijom Hoehne-Wronskim** 1852. i njegovom sintezom matematike, religije i filozofije, Constant počinje živjeti isključivo od svog pisanja i podučavanja okultnog pa uzima ime *Eliphas Lévi*, prevodeći svoje ime na hebrejski.

Godine 1854. otputovao je u London, gdje je navodno, prema vlastitim tvrdnjama, služeći se nekromantskim ritualom prizvao antičkog filozofa i mistika Apolonija iz Tijane.

Godine 1855. napisao je svoju najpoznatiju knjigu *[[Dogme et Rituel de la Haute Magie|Dogma i ritual visoke magije]]*, koja će kao i njegove ostale knjige nadahnuti buduće okultiste poput S. L. MacGregor Mathersa i Aleistera Crowleyja te doprinjeti revitalizaciji magije i okultnog u drugoj polovini 19. stoljeća.

Lévi pristupa 1861. godine Slobodnim zidarima i to loži *Rose du Parfait Silence*. U to vrijeme već je stekao znatnu slavi kao okultist, ali i poveće materijalno bogatstvo. Pred kraj života vraća se pod okrilje Crkve, prima posljednju pomast i umire 1875. godine.

## Djela

* *Le Testament de la Liberté* (Biblija slobode) (1848.)
* *[[Dogme et Rituel de la Haute Magie]]* (Dogma i ritual visoke magije) (1855.)
* *Histoire de la magie* (Povijest magije) (1859.)
* *La Clef des Grands Mystères* (Ključ velikih misterija) (1861.)
* *Le Grand Arcane, ou l'Occultisme Dévoilé* (Velika tajna ili razotkriveni okultizam) (1868.)

## Povezano

* Hermetizam
* Okultizam
* Kabala
* Tarot

## Napomene

## Literatura

* *Faust, Viktoria i Knight, Thomas, Hermetizam, Zagreb, 2003.* 
* *Lévi, Eliphas, Transcendentalna magija, Beograd, 2004. 
* *Opća i nacionalna enciklopedija u 20 svezaka, sv. 12, Zagreb, 2006.'' 

## Vanjske veze

* Eliphas Levi na Controverscial.com 
* Eliphas Levi na themystica.com
Hekata

**Hekata** (antgrč. *Ἑκάτη* [*Hekátē*], lat. *Hecate*) je misteriozna božica podzemnog svijeta s tri glave i tri tijela; vladarica čudovišnih bića i čarobnica.
## Karakteristike
Hekata utjelovljuje trostruku osobu: na nebu je božica Mjeseca, na Zemlji božica porođaja i omladine, a u podzemnom svijetu vladarica podzemnih sila. Zaštitnica je je magije i tajnih učenja. Prate je sablasti, noćna priviđenja i bijesni psi. Premda je susrećemo na popisu najstarijih grčkih bogova, čini se da je bila maloazijskog podrijetla.

Na vazama je prikazivana kao žena s bakljama, odjevena na jednak način kao Artemida. Kao kip je prikazana u liku tri žene koje stoje jedna do druge, s krunama na glavi.

Hekata se može usporediti i s nordijskom podzemnom božicom Helom.
## [[Mitologija]]

Hekata je jedina kći Titana Perza i njegove žene Asterije, a vrhovni ju je bog Zeus obdario velikom moći, ili je dijete Zeusa i Asterije, Nikte koja ju je sama rodila, ili čak Demetre.

Hekatina djeca su u drugim mitovima navedena s drugim roditeljima: Skila, Kirka, Medeja. Medeji je dala dio svoje crne magije.

Hekata je bila na Zeusovoj strani u ratu Titana. U ratu s bijesnim Gigantima se čak i borila - ubila je bakljama jednog diva.

Had je oteo svoju nećakinju Koru i promijenio joj ime u Perzefona, a dok ju je njezina majka Demetra tražila, Hekata joj je pomogla. U podzemlju je Perzefona postala njezina štićenica.

Kad su bogovi pretvorili Hekabu u crnu kuju, ona je postala Hekatina miljenica. Zato su se Hekati žrtvovali psi.

## Napomene


## Literatura
* Zamarovsky, Vojtech: *Junaci antičkih mitova*, Zagreb, 1973.
* *Opća i nacionalna enciklopedija u 20 svezaka*, sv. VIII., Zagreb, 2005.
Teodoro Obiang Nguema Mbasogo

**Teodoro Obiang Nguema Mbasogo** (5. 6. 1942. – ), poznat skraćeno u medijima kao **Obiang**, ekvatogvinejski političar i predsjednik Ekvatorijalne Gvineje od 1979. godine. Došao je na vlast svrgnuvši svog strica Francisca Macíasa Nguemu u kolovozu 1979. vojnim udarom te je nadgledao nastanak svoje države kao važnog proizvođača nafte, s početkom u 1990-ima. Obiang je bio predsjednik Afričke unije od 31. siječnja 2011. do 29. siječnja 2012.

Obiang je afrički vođa s najduljim stažom među nemonarsima, nakon što je na vlasti već tri desetljeća  Ekvatorijalna Gvineja je jedan od najvećih proizvođača nafte na kontinentu, ali zauzima vrlo slabo mjesto u UN-ovom indeksu ljudskog razvoja. Velika većina stanovnika jedva imaju pristup čistoj pitkoj vodi.

## Izvori
Catherine Monvoisin

**Catherine Monvoisin**, poznata kao "**La Voisin**" (o. 1640. - 22. veljače 1680.), francuska okultistkinja i trovačica, znamenita zbog Afere s otrovom (fr. *affaire des poisons*), koja se dogodila za vladavine francuskog kralja Luja XIV.

## Biografija
Rođena je kao Catherine Deshayes (udana Monvoisin). Bavila se hiromantijom kako bi zaradila. S vremenom počela se baviti i vještičarenjem zajedno s bivšim opatom Etienneom Guibourgom s kojim je organizirala crne mise.

Uskoro je stekla bogatu klijentelu među pariškim damama iz visokog društva, što je i njoj samoj priskrbilo znatan imetak.

Bila je optužena da je zajedno s markizom de Montespan pokušala otrovati kralja Luja XIV. i njegovu trenutnu ljubavnicu, nakon čega su joj pripisana i druga tobožnja ubojstva da bi naposljetku bila optužena zbog vračanja i magije i bila javno spaljena na trgu u Parizu.
Robert Fludd

**Robert Fludd** (lat. *Robertus de Fluctibus*) (Bearsted, Kent, 1574. - London, 8. rujna 1637.), engleski liječnik, astrolog i mistički filozof.

Liječnik u Londonu, pristaša Paracelsusa i Nikole Kuzanskog. Neki ga smatraju osnivačem slobodnog zidarstva.

## Biografija

Bio je sin viteza koji je uživao patronat kraljice Elizabete I., služeći kao vojni blagajnik u Flandriji. Budući da nije želio slijediti vojnu karijeru svoga oca, studirao je medicinu u Oxfordu.

U razdoblju 1598.-1604. godine putovao je po Francuskoj, Španjolskoj i Italiji, a neko vrijeme je proveo u Njemačkoj služeći kao tutor u različitim plemićkim obiteljima.

Godine 1605. vratio se u Englesku, a slijedeće godine započeo je liječničku praksu. Također, bavio se proizvodnjom lijekova i alkemijom. U svojim djelima doticao se hermetičke filozofije, a svoju raspravu *Apologia compendiaria* iz 1616. godine posvetio je obrani rozenkrojcera, zbog čega i danas prevladava nedokazano uvjerenje da je bio njihov član.

## Bibliografija

* *Apologia compendiaria*, 1616.
* "Teološko-filozofski traktat" I-III, 1617.
* "Svjetovna glazba" (*De musica mundana*), 1618.
* "Katolička medicina" I-II, 1629.-1631.
* "Mojsijeva filozofija", 1638.

## Napomene


## Literatura

* *Baigent, Michael i Leigh, Richard, Eliksir i kamen, nasljeđe magije i alkemije, Zagreb, 2000.*
Demonologija

**Demonologija** je doktrina koje se bavi proučavanjem demona i demonskog utjecaja na čovjeka.

U starim legendama i zapisima mogu se pronaći različite i detaljne klasifikacije demona, njihov hijerarhijski ustroj i karakteristike.
Osnova demonologije razvijala se kao ogranak službenih religijskih sustava i njome se bavilo svećenstvo ; babilonski svećenici bavili su se istjerivanjem *zlih duhova*.

## Kršćanska demonologija
Kršćanski obredi egzorcizma temelje se na novozavjetnim zapisima o istjerivanju demona, koje je vršio Isus.

Četvrti lateranski sabor održan 1215., boreći se protiv dualizma katara i albigeneza, donio je definiciju vjere o anđelima i demonima: „...Đavao, naime, i drugi zli duhovi stvoreni su od Boga naravno dobri, ali su po samima sebi postali zli. A čovjek je sagriješio poticajem đavla.“
Ovim je utvrđena vjera Crkve u postojanje demona i postavljen je temelj demonologiji koja unatoč tome, ne govori mnogo o vrstama i broju demona. Crkva je rijetko davala izjave i dokumente strogo dogmatskog karaktera vezane uz demonologiju.To je prepušteno skolastičkom raspravljanju i egzorcističkoj praksi.
## Hijerarhija
Magijska i druga literatura navodi velik broj demonskih imena i njihovu hijerarhiju. Hijerahija demona je svojevrstan obrnuti odraz hijerarhije neba i počiva na feudalnom principu. Feudalno rangiranje demonske hijerarhije je pokušaj izražavanja stupnjeva zla.
Hijerarhija demona ostala je uglavnom nepromijenjena, iako je teško dati jednoglasnu podjelu i klasifikaciju. 
Srednjovjekovni teolog i pisac Mihovil Psel, navodi šest vrsta demona, kako su se i ranije klasificirali, ne ulazeći pritom u podrobniju raspravu: ognjeni, zračni, zemaljski, vodeni, podzemni demoni, te oni koji izbjegavaju svjetlost.

Hrvatski teolog Ivan Vinkov koji je izvodio obrede egzorcizma tvrdi da se po položaju zjenica opsjednutog, može odrediti kojoj vrsti demona dotični demon pripada: podređenima ili nadređenima. Položaj zjenica je značajan s obzirom na vrst đavola i smetnje. Kod različitih pitanja uvijek su se đavoli klasificirali prema dvostrukoj raspodjeli nadahnutoj 9 poglavljem Otkrivenja: ako se zjenice nalaze gore radi se o škorpionima, a ako se nalaze dolje radi se o zmijama. Škorpioni imaju na čelu Lucifera, zmije imaju na čelu Sotonu.

I u Evanđelju po Luki piše: „Vratiše se zatim sedamdesetdvojica radosni govoreći: „Gospodine, i zlodusi nam se pokoravaju na tvoje ime!“ A on im reče: Promatrah Sotonu kako poput munje s neba pade. Evo dao sam vam vlast da *gazite po zmijama* i štipavcima i po svoj sili neprijateljevoj i ništa vam neće naškoditi.“ (Lk 10, 17-20)

Talijanski egzorcist i svećenik Gabriele Amorth u svojoj knjizi kaže:

## Magijska demonologija
Osim kršćanske, postoji i okultna demonologija kojom su se bavili raznorazni okultisti i čarobnjaci, a cilj joj je prizivanje demona radi traženja određene koristi.
## Literatura

* Ivan Vinkov, *Opsjednutost i egzorcizam*, Pokret krunice za obraćenje i mir, Zagreb 2004. 
* Mihovil Psel, *O demonima, dijalog o snazi i djelovanju demona, protiv manija i euhita ili entuzijasta*, Verbum, Split, 1996. 
* Gabriele Amorth, *Egzorcist govori*, Duh i voda, Jelsa 1995.
Majka Shipton

**Janet Ursula Southiel** (o.1488. - 1561.), poznatija kao **Majka Shipton** bila je engleska proročica i vještica.

## Legenda

Priča o njenom rođenju sadrži mitološke elemente tipične za vjerovanja o vješticama u to vrijeme. Navodno je njena majka Agatha ostala u drugom stanju s nekim natprirodnim stvorenjem i rodila dijete obdareno natprirodnim moćima. Legenda dalje kaže da je dijete rođeno za olujne noći te da se odmah po rođenju počelo smijati, na što je oluja odmah prestala.

## Biografija

Janet je rođena kao vrlo ružno i deformirano dijete, no prema kazivanju bila je jako inteligentna.

Njena majka se po njenom rođenju povukla u samostan, ostavljajući kćer na brigu dadilji. Godine 1512. Janet se udala za Tobiasa Shiptona i odselila u selo Shipton u blizini Yorka. Uskoro se pročulo za njena proročanstva, koja je kasnije zabilježila njena susjeda, a objavio ih je 1646. godine engleski astrolog William Lilly pod naslovom *Collections of Prophecies*.

## Povezano
* Vještice

## Napomene


## Literatura
* Faust, Viktoria, Vještice, Knjiga sjena, Zagreb, 2000.
Rozenkrojceri

**Rozenkrojceri** (njem. *Rosenkreuzer*, eng. *Rosicrucians*), filozofski ezoterično-mistično društvo koje je, prema legendi, osnovao Christian Rosenkreuz (lat. *Frater Rosae Crucis*) u srednjovjekovnoj Njemačkoj, a čiji su stvarni počeci zabilježeni od 17. stoljeća u Njemačkoj, Engleskoj i Rusiji.

Učenje im je miješavina egipatskog hermetizma, gnoze, ezoteričnog kršćanstva, alkemije i kabale. Bili su organizirani u tajna bratstva, a utjecali su na pojavu i osnivanje masonskih loža i teozofskih društava.

## Napomene

## Literatura

* *Opća i nacionalna enciklopedija u 20 svezaka, sv. VII, Zagreb, 2007.*
Teurgija

**Teurgija** (grč. *θεουργία*, božansko djelovanje) je oblik božanske magije kojom obraća i zaziva pomoć nebeskih božanstava i nadnaravnih duhova. Od kasne antike bijelu se magiju naziva teurgija, a crnu nigromantija. U teurgiji čarobnjak traži pomoć putem zazivanja anđela ili dobrih duhova.

## Poveznice

* Crna magija
Petit Albert

**Petit Albert** je grimorij čije se autorstvo pripisuje srednjovjekovnom teologu Albertu Velikom (1200.-1280.), dok neki noviji istraživači kao autora navode zapravo, Albertusa Parvusa Luciusa. Iako je postojanje ovog magičnog priručnika više legendarno negoli stvarno, postoji jedna verzija izdana u 19. stoljeću koja sadržava prirodnu i kabalističku magiju.

Za razliku od *Grand Alberta*, ovaj priručnik magije sadržava ceremonijalnu crnu magiju. Rukopis se prvi put spominje 1702. godine pod imenom *Le Petit Albert ou la paysan*, a izdan je u Genevi 1704. te u Lyonu 1752. godine pod nazivom *Secrets merveilleux de la magie naturelle et cabalistique du Petit Albert*.

Knjiga je već početkom 18. stoljeća postala zloglasna u pariškoj regiji zbog svog otvoreno crnomagijskog sadržaja.

## U popularnoj kulturi

Ovu knjigu spominje Umberto Eco u uvodu svog znamenitog romana *Ime ruže*. Pored nje navodi i drugu knjigu čiji je tobožnji autor Albert Veliki, *[[Grand Albert]]*.

## Napomene


## Literatura

* *Davies, Owen, Grimoires, A History of Magic Books, University Press Oxford, New York, 2009.* 
* *Eco, Umberto, Ime ruže, Zagreb, 2004.* 

## Vanjske veze

* Le Petit Albert (1782.) - esotericarchives.com  
* Petit Albert
Giambattista della Porta

**Giambattista della Porta** (Napulj, o. 1535. - Napulj, 4. veljače 1615.), talijanski fizičar, filozof, astrolog i književnik.

## Biografija

Rodio se u obitelji bogatog i utjecajnog Narda Antonija della Porte, koji je bio u službi njemačkog cara Karla V. Habsburga. Bio je treći od četvero sinova od kojih je jedan umro u ranoj dobi. Obrazovanje je stekao privatnim podukama, a znanju matematike i medicine podučio ga je talijanski znanstvenik Girolamo Cardano.

Godine 1558. objavio je djelo *Magiae naturalis, sive de miraculis rerum naturalium* u kojem je proučavao prirodni svijet ustvrdivši da ga je moguće mijenjati putem teorijskih i praktičnih pokusa. U knjizi obrađuje mnoge teme, uključujući demonologiju, magnetizam i *cameru obscuru*. Oko 1560. godine osnovao je "Tajnu akademiju" (tal. *Accademia dei Segreti*), čiji je cilj bio rad na proučavanju i diskutiranju o prirodi, a uključivao je ujedno i znanstvena opažanja i magiju. Tijekom djelovanja Akademije, Della Porta je često putovao po Italiji, Francuskoj i Španjolskoj.

Godine 1578. inkvizicija je privela i ispitala Della Portu zbog sumnje na bavljenje magijom i proricanjem te zabranila rad Akademiji. Slijedeće godine preselio se u Rim i ušao u službu kardinala Luigija d'Este s kojim je 1580. otišao u Veneciju, gdje radio na paraboličnim ogledalima i lećama. Godine 1581. vratio se u Napulj, ali idalje je ostao u kardinalovoj službi.

## Djela

* *Magiae Naturalis* (Prirodna magija), 1558.
* *De humana physiognomonia libri III* (O ljudskoj fiziognomatici), 1586.
* *Villae*, 1592.
* *De refractione, optices parte*, 1593.
* *De distillatione* (O destilaciji), 1609.

## Napomene

## Vanjske veze

* Britannica Online - Giambattista della Porta 
* Porta biography 
* Answers.com - Giambattista della Porta
Ahasver

**Lutajući Jevrejin** (*Ahasverus, Asverusje*, Ahašveroš) je pojava koja se temelji na srednjovekovnim legendama o Jevrejinu, koji nije verovao u Isusa Hrista i ismejavao ga. Isus mu je rekao da će ga pogoditi kletva, po kojoj neće nikad umrijeti, štaviše, zauvijek će lutati svetom do Drugog dolaska.

Legenda je slična priči o Kainu, kome je lutanje bila kazna za greh – bratoubistvo. U hrišćanstvu, Ahašveroš simbolizuje položaj Jevreja koji su izdali Hrista i zato su osuđeni na vječito lutanje i patnju. Jevreji su bili u istoriji često meta antisemitskih pogroma u hrišćanskim zemljama.

Postoje tvrdnje da je Ahašveroš viđen u raznim zemljama. Tako se javlja podatak da ga je 1868. godine sreo neki mormon u Solt Lejk Sitiju. Po legendi njegovo pojavljivanje prethodi prirodnim katastrofama.

## Izvori
* Alan Unterman. Jevrejstvo
* Biblija (Mt. 16:28)

## Vanjske veze

* Članak o lutajućem Jevrejinu u jevrejskoj enciklopediji
Velika Arkana

**Velika Arkana** je dio proricateljskih ili okultnih tarot karata i sastoji se od dvadeset i dvije karte poredane 0-21 i zapisane rimskim brojevima.

Ilustracije na kartama Velike Arkane ne prikazuju samo objašnjenje imena svake pojedine karte, već obiluju simboličkim prikazima koji odražavaju potpuni astralni karakter. Svaka od 22 karte predstavljena je brojevima, imenima i značenjima.

## Karte Velike Arkane

## Povezano

* Mala Arkana
* Tarot

## Napomene


## Literatura
* *Panić, Maja, Tarot, Zagreb, 2009.*

## Vanjske veze

* Velika Arkana
* Velika i Mala Arkana 
* O kartama
Marie Laveau

**Marie Laveau** (*Marie I.*) (New Orleans, 10. rujna 1801. ili 1794. - New Orleans, 16. lipnja 1881.), američka voodoo svećenica kreolskog podrijela.

Njezina kći **Marie Laveau II.** (1827.-o.1895.) bila je također vudu svećenica pa izvori često miješaju biografske činjenice dviju žena.

## Biografija

Rođena je u New Orleansu kao slobodna obojena žena. Godine 1819. udala se za Haićanina Jacquesa Parisa, no brak nije dugo potrajao, jer je Paris nestao da bi 1826. godine bio službeno proglašen mrtvim. Poslije suprugove smrti, Marie se počela baviti frizerskim zanatom, uređujući bogate bijelce i kreolce, stekavši tako uvid u živote velikog broja bogatih obitelji iz New Orleansa.

Do godine 1835. ili 1855. živjela je s Louisom Christopherom Duminyjem de Glapionom s kojim je imala petnaestoro djece. U to vrijeme prestala se baviti frizerstvom i u potpunosti se posvetila voodoou. Marie je u svojim obredima koristila mnoge elemente katolicizma, poput svete vode, tamjana, statua svetaca i molitvi kako bi upotpunila voodoo rituale. Na ritualnim okupljanjima pojavljivala se u društvu svoje zmije koju je nazvala **Li Grand Zombi**. Bijelci su se ispočetka grozili voodooa koji se prakticirao u tajnosti kod potomaka afričkih robova. Razlog su bile priče o čarolijama, orgijama i bacanju čini zbog čega je voodoo došao na zao glas. Zbog toga je Marie nastojala steći potporu javnosti, posebice od bogatih i utjecajnih obitelji, a sami rituali, koji su tada postali javni, održavali su se iza katedrale St. Louisa.

Postavši poznata kao voodoo kraljica i iscjeliteljica postala je jedna od najmoćnijih žena New Orleansa. Vjeruje se da je njena dobra obavještenost o situacijama unutar gradskih obitelji koje je sakupljala kao frizerka, razlog njenih, navodno velikih magičnih moći.

Iz javnosti se povukla 1869. godine, a nasljedila ju je kći Marie II. čiji se biografski podaci često miješaju s onima njene majke.

## Marie Laveau II.

Marie Laveau Glapion rodila se kao jedno od petnaestoro djece, 2. veljače 1827. godine. Prema kazivanju budila je kod ljudi veći strah negoli njena majka. Poslije smrti njene majke 1881. nastavila je djelovanje kao voodoo kraljica, ali nije uspjela posići popularnost i zanimanje javnosti poput majke.

Prema nekim izvorima umrla je krajem 19. stoljeća, utopivši se u jezeru Pontchartrain za vrijeme velike oluje, međutim, bilo je tvrdnji da je viđena čak 1918. godine.

## U popularnoj kulturi
* U filmu Knjižničar: Prokletstvo Judinog pehara glavni junak u potrazi za srebrnim peharom Jude Iškariota jedan od tragova pronalazi u grobu Marie Laveau.
* U talijanskom stripu Zagor pojavljuje se lik Marie Laveau, voodoo vještice.

## Napomene


## Literatura

* *Faust, Viktoria i Knight, Thomas H., Voodoo, Zagreb, 2003.* 

## Vanjske veze

* themystica.com - biografija Marie Leveau
Franz Bardon

**Franz Bardon** (Katherein, blizu Opave, 1. prosinca 1909. - Brno, 10. srpnja 1958.), češki mađioničar, hermetički autor i okultist. Popularnost je stekao 1950-ih izdavanjem četiri knjige u kojima piše o hermetizmu i okultnom.

## Biografija

Rodio se u obitelji kršćanskog mistika Viktora Bardona kao jedno od trinaestero djece. Školovao se za industrijskog mehaničara u Opavi. Tijekom 1920-ih i 1930-ih godina djelovao je kao mađioničar pod scenskim imenom *Frabato*.

Za vrijeme Drugog svjetskog rata nacisti su ga zatvorili u koncentracijski logor. Poslije rata posvetio se hermetičkom učenju i pisanju knjiga. Godine 1958. uhićen je tijekom komunističkih čistki u Čehoslovačkoj zbog objavljivanja okultnih knjiga, da bi uskoro umro u bolnici u Brnu.

## Djela

* *Inicijacija u hermetizam* (1956.)
* *Praksa magijske evokacije*
* *Ključ za pravu kabalu*

## Napomene


## Vanjske veze

* Tko je Franz Bardon? (eng) 
* Hermetička magija Franza Bardona (eng)
Idris (poslanik)

**Idris** (Arapski **إدريس**), je poslanik u Islamu. U Starom zavjetu je poznat kao Enoh. Kaže se da je nazvan *Idris* zbog toga što je puno proučavao knjige i nauku. Osim toga, za njega se kaže da je prvi čovjek na Zemlji koji je pisao perom. Između njega i Adema, a.s., (Adam) je bilo šest predaka, tj. on je šesti potomak iz loze Ademove, a dalje Nuh a.s, u Bibliji poznat kao Noah, je potomak Poslanika Idrisa, jer je Idris a.s bio djed Nuhovog a.s djeda.

## Idris u Kur'anu
U Kur'anu se nalaze dva ajeta u kojima se spominje Idris:
* "I spomeni u Knjizi Idrisa! o­n je bio istinoljubiv i vjerovjesnik"Kur'an, Merjem, 56
* "...I Ismailu, i Idrisu, i Zulkiflu, a svi su o­ni bili strpljivi"Kur'an, El-Enbija, 85.

## Idris u Hadisima
U Hadisima, Idris je spomenut kao jedan od najranijih Poslanika i spomenut je kao Poslanik koji je pričao sa Muhamedom s.a.v.s. na njegovom putu na nebesa (Isra i miradž)

U dijelu poznatog hadisa se kaže:
* "...Zatim smo dignuti na četvrto nebo. Džibril je pokucao na kapiji. Čulo se pitanje: ‘Ko si ti!' Odgovorio je: ‘Ja sam Džibril!' "A ko je to s tobom"? Džibril je rekao: "Samnom je Muhamed". Čulo se pitanje: "Zar je već njemu dato poslanstvo"?' Odgovorio je: "Da, njemu je već poslano!' Vrata su nam otvorena. Tu sam vidio Idrisa. Pozdravio me, iskazao dobrodošlicu i proučio mi dovu. Allah je u Kur'anu rekao: "Mi smo ga (Idrisa) na visoko mjesto podigli". Zatim smo uzdignuti na peto nebo..." 

Prema jednom hadisu Idris je bio krojač:
* Ibn Abas priča :"Davud je izrađivao pancire, Adem je bio zemljoradnik, Nuh je izrađivao ćilime, Idris je bio krojač a Musa je bio stočar".

Ibn Kesir u svome djelu "Kazivanje o Vjerovjesnicima" piše:

"Idris je sin Jareda, sina Melajila, sina Kainan, sina Enosa, sina Šita a.s.
Njegovo drugo ime je Henoh. Izmedju njega i Šita a.s nije bilo drugih poslanika. Navodi se da je on prvi koji je pisao perom, te da je zatekao Adema a.s i u njegovo doba živio 308 godina.

Prenosi se da je Ibn Abbas pitao Ka´ba r.a.: -Šta se misli pod rijčima Uzvišenog o Idrisu : *i Mi smo ga na visoko mjesto uzdigli*.? a on odgovorio: -Allah je objavio Idrisu: - Ja ću ti svaki dan podizati stepen za onoliko koliko zasluže svi Ademovi sinovi. Tada mu je došao jedan melek sa kojim je bio prijatelj(zbog njegove pobožnosti, meleki su ga posjećivali), pa mu je Idris rekao: -Allah mi je objavio to i to, pa porazgovaraj o tome sa melekom smrti, koliko imam vremena, da sto više dobra uradim. Ovaj ga je ponio na svojim krilima i uzdigao na nebo. Kada su stigli na četvrto nebo, susreo ih je Azrail (melek smrti), koji se upravo spuštao. Kada je ovaj melek ispričao Azrailu šta ga je zamolio Idris, ovoj ga je pitao " A gdje je Idris?" Ovaj mu reče da mu je na krilima, a Azrail reče:Čudne li stvari! Poslan sam da Isrisu uzmem dušu na četvrtom nebu, pa sam se pitao kako ću mu uzeti dušu na četvrtom nebu kad je on na zemlji?!". Tako mu je tu dušu primio. Ima više ovih verzija, međutim, to su israilijati. Mudžahid navodi da je Idris uzdignut kao što je uzdignut i Isa a.s, i nije umro".

## Povezano
* Poslanici Islama

## Reference
Mena Suvari

**Mena Alexandra Suvari** (Newport, 13. veljače 1979.) je američka glumica, fotomodel i dizajnerica. Svjetsku popularnost stekla je ulogama u filmovima "Vrtlog života" i "Američka pita". Dugogodišnja je aktivistica *African Medical Research Foundationa*. Magazin Maxim ju je 2008. stavio na 52. mjesto u izboru 100 najzgodnijih žena.

## Biografija

Rodila se u gradu Newport u saveznoj državi Rhode Island u američkoj obitelji estonsko-grčkog podrijetla. Majka joj je medicinska sestra, a otac psihijatar. Počela se baviti manekenstvom u ranoj dobi, što joj je otvorilo perspektivu za glumačku karijeru.

Prve role na televiziji ostvarila je u serijama "Dječak upoznaje svijet" i "Hitna služba", a proboj na veliko platno u drami "Vrtlog života", koji joj je donio nominaciju BAA za najbolju sporednu glumicu. Drugu zapaženu ulogu imala je u komediji "Američka pita".

## Filmografija

### Film

* *[[Kiss the Girls]]* (1997) - Coty Pierce
* *Snide and Prejudice* (1997) - Geli Raubal
* *Nowhere* (1997) - Zoe
* *Slums of Beverly Hills* (1998) - Rachel Hoffman
* *Atomic Train* (1999) - Grace Seger
* *[[Američka pita]]* (1999) - Heather
* *[[The Rage: Carrie 2]]* (1999) - Lisa Parker
* *[[American Beauty (film)|Vrtlog života]]* (1999) - Angela Hayes
* *[[Loser (film)|Loser]]* (2000) - Dora Diamond
* *[[American Virgin (film)|American Virgin]]* (2000) - Katrina Bartalotti
* *The Musketeer* (2001) - Francesca Bonacieux
* *[[Američka pita 2]]* (2001) - Heather
* *Sugar & Spice* (2001) - Kansas Hill
* *Sonny* (2002) - Carol
* *Spun* (2002) - Cookie
* *Trauma* (2004) - Charlotte
* *Standing Still* (2004) - Lana
* *[[Edmond (film)]]* (2005) - prostitutka
* *[[Rumor Has It...|Šuška se...]]* (2005) - Annie
* *[[Domino (film)|Domino]]* (2005) - Kimmie
* *[[Beauty Shop]]* (2005) - Joanne Marcus
* *[[Factory Girl]]* (2006) - Richie Berlin
* *Orpheus* (2006) - Sue Ellen
* *Caffeine* (2006) - Vanessa
* *The Dog Problem* (2006)
* *[[Brooklyn Rules]]* (2007) - Ellen
* *[[Stuck (film)]]* (2007) - Brandi
* *[[Day of the Dead (2008)]]* (2008) - Sarah Cross
* *[[The Mysteries of Pittsburgh]]* (2008) - Phlox Lombardi
* *The Garden of Eden* (2008) - Catherine Bourne
* *You May Not Kiss The Bride* (2010) - Tonya
* *The Last Stop* (2010) - TBA

### Televizija

* *Death of a Cheerleader* (1994) - srednjoškolska učenica
* *[[Dječak upoznaje svijet]]* (1995) - Laura
* *High Incident* (1996-1997) - Jill Marsh
* *[[ER (TV serija)|Hitna služba]]* (1996) - Laura-Lee Armitage
* *Minor Adjustments* (1996) - Emily
* *[[Dječak upoznaje svijet]]* (1996) - Hilary
* *413 Hope St.* (1997) - Crystal 
* *[[Chicago Hope]]* (1997) - Ivy Moore
* *Atomic Train* (1999) - Grace Seger
* *[[Just Shoot Me!]]* 
* *Saturday Night Live* (2001) - gošća 
* *Six Feet Under* (2004) - Edie
* *[[Law & Order: Special Victims Unit|Zakon i red: Odjel za žrtve]]* (2004) (5 sezona, epizoda 17: Zla)
* *Sex & Lies in Sin City* (tv) (2008)- Sandy Murphy
* "Sammy Rocky" (2003)

## Izvori

## Vanjske veze

* Filmografija na IMDb-u
Pečat (magija)

**Pečat** (lat. *sigillum*, eng. *seal*) je okultni simbol koji se koristi u ceremonijalnoj magiji s ciljem prizivanja duhova, anđela ili demona ili ugraviran na talisman radi stjecanja zdravlja, sreće i zaštite.

Izrađuje se kombinacijom različitih simbola i geometrijskih likova koji predstavljaju grafički potpis odgovarajućeg demona ili nadnaravnog entiteta, a prema vjerovanju, energiju dobija putem molitve, meditacije ili magije.

## Historija

Sigili, odnosno magični pečati, korišteni su još u dalekoj prošlosti. Na slične artefakte nalazimo kod nordijskih naroda (rune) te kod Arapa i Židova koji su ih utiskivali na talismane.

U Europi se pojavljuju od kasnog srednjeg vijeka i renesanse u brojnim grimorijima koji su cirkulirali u rukopisnom, a kasnije i u tiskanom obliku.

U suvremeno doba magiju pečata aktualizirao je vidovnjak i okultist Austin Osman Spare (1886.-1956.) u knjizi *Knjiga zadovoljstva - Psihologija ekstaze*. Prema njegovoj teoriji, pečati su sredstvo koncentriranja magične volje putem djelovanja na podsvijest.

## Napomene

## Vanjske veze

* Sigil - Answers.com
Eduardo Gallardo

**Eduardo Gallardo** (20. travnja 1969.) je argentinski rukometni trener, bivši dugogodišnji izbornik reprezentacije Argentine te trener kluba River Plate. Gallardo je jedan od najzaslužnijih za razvoj i unaprijeđenje argentinskog rukometa, kao i za razvoj mladih igrača. Godine 2011., postao je prvi američki rukometni trener koji je nominiran za IHF-ova trenera godine, ali je izgubio od Ulrika Wilbeka.